ওদিকে উন্নয়নের মহাসড়কে এগিয়ে যাওয়ার নামে সরকার হাজার হাজার কোটি টাকা ব্যয় করলেও স্থায়ী কর্মসংস্থানের কোনো সুযোগই সৃষ্টি হচ্ছে না। তথ্যাভিজ্ঞরা প্রসঙ্গক্রমে ফ্লাইওভার এবং পদ্মাসেতুর মতো বিভিন্ন প্রকল্পের উদাহরণ উল্লেখ করে বলেছেন, এসবের জন্য ব্যয়িত বিপুল অর্থের কিছু অংশও যদি শিল্প-কারখানা স্থাপনে বিনিয়োগ করা হতো তাহলে একদিকে অসংখ্য মানুষ চাকরি পেতো, অন্যদিকে শিল্পায়ন ও উৎপাদনসহ রফতানি আয়ের দিক থেকে দেশও অনেক এগিয়ে যেতে পারতো।